stanford-oval/wikipedia huggingface dataset:
השמן והרזה (סרט)
תקציר העלילה

בשנת 1937, במהלך צילומי הסרט "אי שם במערב" בכיכובם של "השמן והרזה", מסרב סטן לורל לחדש את החוזה שלו עם המפיק האל רוץ', מאחר שהוא סבור כי לצמד מגיע תגמול כספי גבוה יותר. אוליבר הארדי, עם זאת, מחליט שלא לעזוב את רואץ' ואף משתתף לצידו של הארי לנגדון בסרט "זנוביה". ללא הארדי, אולפני פוקס המאה ה-20 מסרבים להחתים את לורל, שמרגיש נבגד.
בשנת 1953 יוצא הצמד הקומי לסיבוב הופעות באולמות מיוזיק הול ברחבי הממלכה המאוחדת ואירלנד, זאת במקביל למאמצם ליצור סרט קולנוע נוסף בכיכובם, עיבוד קולנועי קומי לרובין הוד. יחסי ציבור גרועים בבריטניה, תחת ניהולו של המפיק ברנרד דלפונט, מובילים להופעה של הצמד באולמות כמעט ריקים מאדם, ונראה כי דלפונט מתעניין יותר בכוכב העולה נורמן וויזדום. עם זאת, לאחר שדלפונט מארגן מספר הופעות פומביות של השניים, המופע זוכה לפרסום וכתוצאה מכך הקהל ממלא את האולמות.
במהלך סיבוב ההופעות, ממשיך לורל לדרבן את הארדי להמשיך לכתוב את התסריט לסרט אודות רובין הוד, תוך שהוא מנסה ללא הצלחה ליצור קשר עם המפיק בלונדון באמצעות הטלפון. כאשר סיבוב ההופעות מגיע ללונדון, מגיע מגיע לורל אל משרדו של המפיק, ומתבשר שהפרויקט בוטל משום שהמפיק לא הצליח לגייס את הכספים הדרושים להפקתו. לורל לא מגלה זאת להארדי, והשניים ממשיכים יחד בכתיבת התסריט.
אל סיבוב ההופעות של הצמד מצטרפות נשותיהם, אידה לורל (נינה אריאנדה) ולוסיל הארדי (שירלי הנדרסון), ושני הזוגות מתאכסנים במלון סבוי. במהלך מסיבה לכבודם, לאחר ערב פתיחה מוצלח בלונדון, מתח מתגלה בין שתי הנשים, ובהמשך - לורל והארדי מתעמתים זה עם זה אודות האירועים שהתרחשו בשנת 1937 ושתוארו בפרולוג של הסרט. לאחר הוויכוח, הארדי עוזב בזעם את המסיבה, ואשתו ממהרת להצטרף אליו.
למרות המתח שביניהם, הם ממשיכים להגיע לאירועי היחצ"נות השונים של סיבוב ההופעות שלהם, לרבות השתתפות בתחרות יופי בוורת'ינג. לפני התחרות, הארדי סירב לדבר עם לורל, למרות ניסיונותיו של האחרון. כאשר מגיע רגע ההכרזה על הזוכה בתחרות, מתמוטט הארדי מהתקף לב ורופאו מצווה עליו לנוח במיטתו. כאשר נודע להם שהארדי לא יוכל להמשיך בסיבוב ההופעות, מציע דלפונט שקומיקאי אנגלי מקומי יתפוס את מקומו. לורל מגיע לבקרו והארדי מודיע לו על כוונתו לפרוש ולשוב לארצות הברית עם אשתו בהקדם האפשרי. השניים מתפייסים.
בליל המופע הבא מבין לורל שזה יהיה בלתי אפשרי מבחינתו לעבוד עם מי שדלפונט שכר להחליף את הארדי, והוא מבטל את המופע. הוא משוחח עם אשתו, ומספר לה על כוונתו לבטל את סיבוב ההופעות, ולשוב לאמריקה. בעודו אורז לעזוב נכנס הארדי אל חדרו, ומודיע לו שהחליט להמשיך עם סיבוב ההופעות, בניגוד לעצת רופאיו. שני הזוגות שטים יחד לאירלנד, ובמהלך הנסיעה מודה לורל בפני הארדי שהסרט שעליו הם עובדים לא יופק. הצמד מגיע לאירלנד, מתקבל בברכה וממשיך בסיבוב ההופעות למרות בריאותו של הארדי.
הסרט מסתיים עם אפילוג, שבו נכתב כי סיבוב ההופעות הזה היה הפעם האחרונה שהצמד עבד יחד. בריאותו של הארדי המשיכה להתדרדר לאחר מכן, והוא נפטר בשנת 1957. לאחר מותו סירב לורל לעבוד עם קומיקאים אחרים ופרש אף הוא, עד למותו שמונה שנים לאחר מכן, בשנת 1965. במהלך שמונה שנים אלו המשיך לורל לכתוב מערכונים עבור לורל והארדי.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| סטיב קוגן | סטנלי לורל |  |
| ג'ון סי. ריילי | אוליבר הארדי |  |
| שירלי הנדרסון | לוסיל הארדי | אשתו של אולי |
| נינה אריאנדה | אידה לורל | אשתו של סטן |
| רופוס ג'ונס | ברנרד דלפונט | אמרגנם של לורל והארדי |
| דני יוסטון | האל רואץ' | מפיק קולנוע |
| ג'וזף בולדרמה | ג'יימס וו. הורן |  |
| ג'ון הנסלו | נובי קוק |  |
| קית' מק'פרסון | ג'יימס פינלייסון |  |
| ריצ'רד קאנט | הארי לנגדון |  |
| סוזי קיין | סינתיה | מנהלת ההפקה של מר מיפין |
הפקה > פיתוח

בינואר 2016 פורסם כי ג'ון סי. ריילי וסטיב קוגן יגלמו את הצמד השמן והרזה בסרט ביוגרפי שיבויים על ידי ג'ון ס. ביירד. הסרט נכתב על ידי ג'ף פופ, שכבר שיתף פעולה בעבר עם קוגן בכתיבת התסריט לסרט "פילומנה", עליו היו השניים מועמדים לפרס אוסקר לתסריט המעובד הטוב ביותר. פופ תיאר את הצמד כ-"גיבוריו".
הפקה > צילומים

שלב הצילומים בממלכה המאוחדת החל באביב 2017. הצילומים התקיימו בדאדלי שבמערב המידלנדס, אנגליה, כמו גם בברמינגהאם, בהייז ובבריסטול שבדרום-מערב אנגליה. כמו כן, נעשה שימוש בלוקיישנים שונים לאוך מסילת הרכבת שבלסטרשייר.
שעות הצילומים במהלך כל יום היו מוגבלות, משום שג'ון סי. ריילי נזקק לארבע שעות בכיסא האיפור מדי יום.
הפקה > הפצה

הסרט הוצג לראשונה באוקטובר 2018 בפסטיבל הסרטים של לונדון. חברת ההפצה Entertainment One Films הפיצה את הסרט בבריטניה, קנדה, אוסטרליה, ניו זילנד, ספרד ובנלוקס. חברת ההפצה Sony Pictures Classics רכשה את זכויות ההפצה של הסרט בארצות הברית, אמריקה הלטינית, מזרח אירופה, סין ודרום אפריקה.
תגובות וביקורות

לאחר הקרנת הבכורה של הסרט בפסטיבל הסרטים של לונדון באוקטובר 2018, קיבל הסרט ביקורות חיוביות מצד המבקרים. על פי אתר האינטרנט Rotten Tomatoes, לסרט דירוג של 93% על פי 203 ביקורות, עם ציון ממוצע של 7.49 מתוך 10. על פי דעת הרוב, הסרט הוא "מחווה לזוג בדרנים אהובים עם הצצה מחבקת מאחורי הקלעים - ומבט מרגש על היתרונות ועל החסרונות שבשיתוף פעולה יצירתי". על פי אתר האינטרנט Metacritic, לסרט ציון משוקלל של 75 מתוך 100, המבוסס על 41 ביקורות, רובן חיוביות.
גיא לודג' מוראייטי כתב: "התיאור החמוץ-מתוק של שיתוף הפעולה האחרון של הצמד הקומי לורל והארדי בסרטו של ג'ון ס. ביירד הוא מחווה נעימה ואמיצה". טוד מק'קארתי מההוליווד ריפורטר שיבח את השחקנים הראשיים, וכתב: "רוב הזמן, אתה מרגיש כאילו אתה מסתכל על הצמד האמיתי, בשל עבודתם היסודית של השחקנים בהופעתם הפיזית". הוא סיכם: "כל מה שהסרט מציע הוא ברור ומעל פני השטח, ההנאות ממנו פשוטות וכנות בבימויו הקשוב של הבמאי ג'ון ס. בירד".
פרסים ומועמדויות

| פרס | תאריך | קטגוריה | מועמד/ים | תוצאה | הערות |
| --- | --- | --- | --- | --- | --- |
| Boston Society of Film Critics Awards | 16 בדצמבר 2018 | השחקן הטוב ביותר | ג'ון סי. ריילי | זכייה |  |
| פרס באפט"א לקולנוע | 10 בפברואר 2019 | השחקן הטוב ביותר בתפקיד ראשי | סטיב קוגן | מועמדות |  |
| פרס באפט"א לקולנוע | 10 בפברואר 2019 | הסרט הבריטי הטוב ביותר | ג'ון ס. ביירד, פיי וורד, ג'ף פופ | מועמדות |  |
| פרס באפט"א לקולנוע | 10 בפברואר 2019 | האיפור הטוב ביותר ועיצוב השיער | מארק קולייר, ג'רמי וודהד, ג'וש ווסטון | מועמדות |  |
| פרסי הקולנוע הבריטי העצמאי | ‏2 בדצמבר 2018 | השחקן הטוב ביותר | סטיב קוגן | מועמדות |  |
| פרסי הקולנוע הבריטי העצמאי | ‏2 בדצמבר 2018 | שחקנית המשנה הטובה ביותר | נינה אריאנדה | מועמדות |  |
| פרסי הקולנוע הבריטי העצמאי | ‏2 בדצמבר 2018 | הליהוק הטוב ביותר | אנדי פריור | מועמדות |  |
| פרסי הקולנוע הבריטי העצמאי | ‏2 בדצמבר 2018 | עיצוב התלבושות הטוב ביותר | גאי ספראנזה | מועמדות |  |
| פרסי הקולנוע הבריטי העצמאי | ‏2 בדצמבר 2018 | האיפור ועיצוב השיער הטובים ביותר | מארק קולייר, ג'רמי וודהד | מועמדות |  |
| פרסי הקולנוע הבריטי העצמאי | ‏2 בדצמבר 2018 | העיצוב האמנותי הטוב ביותר | ג'ון פול קלי | מועמדות |  |
| פרסי הקולנוע הבריטי העצמאי | ‏2 בדצמבר 2018 | פריצת הדרך הטובה ביותר של מפיק/ה | פיי וורד | מועמדות |  |
| Critics' Choice Movie Awards | 13 בינואר 2019 | השחקן הטוב ביותר בקומדיה | ג'ון סי. ריילי | מועמדות |  |
| פרס גלובוס הזהב | 6 בינואר 2019 | השחקן הטוב ביותר - סרט קומדיה או מוזיקלי | ג'ון סי. ריילי | מועמדות |  |
| San Diego Film Critics Society Awards | ‏10 בדצמבר 2018 | שחקנית המשנה הטובה ביותר | נינה אריאנדה | מקום שני |  |
| San Diego Film Critics Society Awards | ‏10 בדצמבר 2018 | עיצוב התלבושות הטוב ביותר | גאי ספראנזה | מועמדות |  |
| San Diego Film Critics Society Awards | ‏10 בדצמבר 2018 | העיצוב האמנותי הטוב ביותר | ג'ון פול קלי | מקום שני |  |
| San Diego Film Critics Society Awards | ‏10 בדצמבר 2018 | מכלול העבודות הטוב ביותר | ג'ון סי. ריילי (גם עבור האחים סיסטרז וראלף שובר את האינטרנט) | זכייה |  |
הערות שוליים

1 2  Gray, Tim (6 בדצמבר 2018). "'Stan & Ollie' Director Faced Challenge of Introducing Comedy Duo to Modern Audiences". Variety. נבדק ב-20 בדצמבר 2018. {{cite web}}:  (עזרה)
↑  "Stan & Ollie (2018)". The Numbers. נבדק ב-20 ביוני 2019. {{cite web}}:  (עזרה)
↑  Jaafar, Ali (18 בינואר 2016). "Steve Coogan And John C. Reilly To Star As Stan Laurel And Oliver Hardy In Jon S. Baird's 'Stan & Ollie'". Deadline Hollywood. נבדק ב-19 באוגוסט 2017. {{cite web}}:  (עזרה)
↑  Lee, Benjamin (18 בינואר 2016). "Steve Coogan and John C Reilly to play Laurel and Hardy in biopic". The Guardian. נבדק ב-19 באוגוסט 2017. {{cite web}}:  (עזרה)
↑  "Steve Coogan and John C Reilly to star in Laurel and Hardy film". BBC. 18 בינואר 2016. נבדק ב-19 באוגוסט 2017. {{cite web}}:  (עזרה)
↑  Young, Graham (4 באפריל 2017). "Movie Stan and Ollie with Steve Coogan to be filmed in Midlands and you can apply to be in the cast". Birmingham Mail. נבדק ב-19 באוגוסט 2017. {{cite web}}:  (עזרה)
↑  Snow, Maia (5 בפברואר 2019). "Great Central Railway transformed into movie set for hit film Stan and Ollie". Leicestershire Live. נבדק ב-18 באפריל 2019. {{cite news}}:  (עזרה)
↑  Kay, Jeremy (9 בספטמבר 2018). "SPC 'Stan & Ollie' TIFF deal confirmed as distributor picks up 'Maiden'". Screen Daily. נבדק ב-3 באוקטובר 2018. {{cite web}}:  (עזרה)
↑  Macnab, Geoffrey (21 באוקטובר 2018). "Stan & Ollie review, LFF: Insightful and endlessly touching". The Independent. נבדק ב-18 באפריל 2019. {{cite web}}:  (עזרה)
↑  "John C Reilly deserves an Oscar for Stan & Ollie". Evening Standard. 22 באוקטובר 2018. {{cite web}}:  (עזרה)
↑  Bradshaw, Peter (21 באוקטובר 2018). "Stan & Ollie review – melancholy twilight of comedy gods Laurel and Hardy". The Guardian. {{cite news}}:  (עזרה)
↑  "Stan & Ollie (2018)". Rotten Tomatoes. Fandango Media. נבדק ב-12 ביולי 2019. {{cite web}}:  (עזרה)
↑  "Stan & Ollie reviews". Metacritic. CBS Interactive. נבדק ב-11 בפברואר 2019. {{cite web}}:  (עזרה)
↑  Lodge, Guy (7 בנובמבר 2018). "London Film Review: 'Stan & Ollie'". Variety. נבדק ב-18 באפריל 2019. {{cite web}}:  (עזרה)
↑  McCarthy, Todd (7 בנובמבר 2018). "'Stan & Ollie': Film Review London 2018". The Hollywood Reporter. נבדק ב-18 באפריל 2019. {{cite web}}:  (עזרה)
↑  Burr, Ty (16 בדצמבר 2018). "Boston Society of Film Critics announces winners". The Boston Globe. אורכב מ-המקור ב-2020-05-29. נבדק ב-17 בדצמבר 2018. {{cite web}}:  (עזרה)
↑  "EE British Academy Film Awards Nominees in 2019". BAFTA. 9 בינואר 2019. נבדק ב-23 בינואר 2019. {{cite web}}:  (עזרה)
↑  Sheehan, Paul (2 בדצמבר 2018). "2018 British Independent Film Awards: Full list of winners led by 'The Favourite'". goldderby.com. {{cite web}}:  (עזרה)
↑  Nordyke, Kimberley (10 בדצמבר 2018). "Critics' Choice Awards: 'The Favourite' Leads With 14 Nominations". The Hollywood Reporter. נבדק ב-10 בדצמבר 2018. {{cite news}}:  (עזרה)
↑  "2018 Nominees" (PDF). HFPA. בנובמבר 2018. {{cite web}}:  (עזרה)
↑  "2018 San Diego Film Critics Society's Award Nominations". 7 בדצמבר 2018. נבדק ב-8 בדצמבר 2018. {{cite web}}:  (עזרה)
נמס ממך

נמס ממך הוא אלבום הבכורה של הזמר עומר אדם. אשר יצא לאור ב-19 בדצמבר 2010, על ידי חברת התקליטים פליי רקורדס.
האלבום יצא כשנה וחצי לאחר שאדם פרש מהתוכנית "כוכב נולד" בגלל שנחשף כי השתתף למרות שהיה מתחת לגיל 16, גיל המינימום בתוכנית. בהפקת האלבום היו מעורבים שמות מובילים בתחום המוזיקה המזרחית, בהם דורון מדלי, יוני רועה ואסף אטדגי. באלבום נכללו עשרה שירים, מחציתם יצאו כסינגלים. בנוסף נכללו באלבום גרסאות רמיקס לחמישה שירים.
סינגלים

"להיאבד ברוח", שנכתב והולחן על ידי דורון מדלי, הוא השיר הראשון שיצא לאור כסינגל. השיר התפרסם בספטמבר 2009, כחודש לפני שאדם חגג את יום-הולדתו ה-16. "אל תבכי", הסינגל השני מתוך האלבום, יצא בדצמבר אותה שנה. השיר נכתב והולחן על ידי אסף לביא צנעני, בנה של מרגלית צנעני, שהייתה שופטת בתוכנית "כוכב נולד". לביא צנעני היה אחראי גם הסינגל הבא, "את בליבי" שיצא לאור במרץ 2010.
שני הסינגלים הבאים זכו להצלחה גם במצעדי הפזמונים. שיר הנושא, שיצא בחודש מאי נכתב על ידי מדלי והולחן על ידי יוני רועה הגיע למקום ה-17 במצעד הפזמונים העברי השנתי של רשת ג' בשנת תש"ע. הסינגל האחרון מתוך האלבום הוא השיר "הופה", גרסה עברית לשיר "OPA" שייצג את יוון בתחרות האירויזיון אותה שנה. השיר הציג למקום ה-20 במצעד הפזמונים העברי השנתי של רשת ג' שנה לאחר מכן.
רשימת רצועות

| נמס ממך> מס' | נמס ממך> שם | נמס ממך> משך | נמס ממך>  | נמס ממך>  | נמס ממך>  | נמס ממך>  | נמס ממך>  | נמס ממך>  | נמס ממך>  |
| --- | --- | --- | --- | --- | --- | --- | --- | --- | --- |
| 1. | נמס ממך  | 3:53 |  |  |  |  |  |  |  |
| 2. | להאבד ברוח  | 3:18 |  |  |  |  |  |  |  |
| 3. | אל תבכי  | 3:58 |  |  |  |  |  |  |  |
| 4. | הופה  | 3:03 |  |  |  |  |  |  |  |
| 5. | את בלבי  | 3:13 |  |  |  |  |  |  |  |
| 6. | נצח לצדך  | 3:46 |  |  |  |  |  |  |  |
| 7. | בלילה קר  | 3:46 |  |  |  |  |  |  |  |
| 8. | לא תדעי דמעה  | 3:18 |  |  |  |  |  |  |  |
| 9. | נעתי בתוך מעגל  | 4:24 |  |  |  |  |  |  |  |
| 10. | חוזה בנשמה  | 3:59 |  |  |  |  |  |  |  |
| 11. | הופה (רמיקס)  | 3:52 |  |  |  |  |  |  |  |
| 12. | נמס ממך (רמיקס)  | 4:03 |  |  |  |  |  |  |  |
| 13. | להיאבד ברוח (רמיקס)  | 3:00 |  |  |  |  |  |  |  |
| 14. | אל תבכי (רמיקס)  | 3:54 |  |  |  |  |  |  |  |
| 15. | נצח לצידך (רמיקס)  | 3:43 |  |  |  |  |  |  |  |
| משך כולל: | משך כולל: | 55:12 |  |  |  |  |  |  |  |
הערות שוליים

↑  אסף נבו, ‏עומר אדם: "לא כועס על כוכב נולד", באתר ‏מאקו‏, 29 בספטמבר 2009
↑  אסף נבו, ‏אל תבכי לעומר אדם, באתר ‏מאקו‏, 27 בדצמבר 2009
↑  אסף נבו, ‏את בליבו של עומר אדם, באתר ‏מאקו‏, 17 במרץ 2010
↑  אסף נבו, ‏עומר אדם אוהב אותך עד השמיים, באתר ‏מאקו‏, 3 במאי 2010
↑  אסף נבו, ‏עומר אדם שר אירוויזיון: "וכולם עפים, וכולם יפים", באתר ‏מאקו‏, 12 באוגוסט 2010
| עומר אדם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נמס ממך • ילד טוב ילד רע • מוזיקה ושקט • מודה אני  • אחרי כל השנים • Omer • סוף העולם • לחנים שבורים |  |
| מיני אלבומים | 5 בום! • The 8 • ‏3 • לכאורה • חמישה לילות |  |
| אלבומי הופעה | מהפכה! (Live) • אחרי כל השנים (Live) |  |
| ערכים קשורים | NMC • אסף אטדגי • כוכב נולד |  |
| עומר אדם - שירים |
| --- | --- | --- |
| נמס ממך | "להאבד ברוח" • "אל תבכי" • "את בליבי" • "נמס ממך" • "הופה" |  |
| ילד טוב ילד רע | "מאושרת" • "קסם" • "מיליון נשיקות" • "בואי עכשיו" • "ילד טוב בגוף של ילד רע" • "בניתי עלייך" |  |
| מוזיקה ושקט | "מאמי זה נגמר" • "וואי לי" • "מתקרבת מתרחקת" • "נסיכה" • "כמו בימים" • "כובשת" • "תל אביב" • "תרחמי עליי" • "שקט" • "לבדי" |  |
| מודה אני | "נועצת מבט" • "מהפכה של שמחה" • "אחי" • "אז הלכתי" • "בוקרשט" • "היא רק רוצה לרקוד" • "עצוב לי שזה ככה" |  |
| אחרי כל השנים | "אחרי כל השנים" • "שדות של תירוצים" • "סיפור ישן" • "פוליטיקה וסקס" • "מביט מהצד" • "בסוף הכל חולף" |  |
| 5 בום! | "טמפרטורה" • "תיתן לה פרחים" • "שיר הרווק" • "תגידו לה / אהבה מטורפת" • "יום השישי" |  |
| Omer | "פעם בחיים" • "שני משוגעים" • "חברות שלך" • "אוהבת אותי אמיתי" • "בחורים טובים" • "רחוק מכולם" • "מאושרת בלעדיי" • "תגידי לי שטוב לך" • "חברות שלך 2" • "יעשו לנו כבוד" • "ניפגש בשמחות" • "כתבתי עלייך שיר" • "Beg" • "מים שקופים" • "שגרה מפוארת" |  |
| The 8 | "פסקול חיי" • "מה שנפל מהידיים" |  |
| סוף העולם | "אני" • "התעוררתי עם נמר" • "DXB to TLV" |  |
| חמישה לילות | "מבת ים ועד הנצח" ‏•‏‏ "אקדח" ‏•‏‏ "כסף או דמעות" ‏•‏‏ "לילות וקללות" ‏•‏‏ "רק שלך" |  |
| לחנים שבורים | "אהובתי כבר לא רואה אותי" ‏•‏‏ "טקילה" ‏•‏‏ "גברת אגו" ‏•‏‏ "נרקומן של בדידות" ‏•‏‏ "תהום" |  |
| סינגלים אחרים | "Paradise" • "מזל" • "ככה זה מרגיש להתאהב" • "לא הפסקתי לחפש אותך" • "לרקוד ולזוז" • "לעולם בעקבות השמש" • "הלב שלי" • "יש לנו את הכוח" • "יש דברים שלא עושים" • "שירו של שפשף" • "קוקוריקו" • "תמחל לי" • "הנשיקות שלי" • "על מה בנות חושבות בלילה" • "פרצופים" • "Dale Mami" • "קאקדילה" • "יהיה טוב & מים שקופים" • "תרקוד לנצח" • "ואיך שלא" • "צמוד צמוד" • "ראיתי עולם" • "עברנו הכל" |  |
| השתתפות בסינגלים | "השתגע העולם" |  |
| שירים אחרים | "אהבתי לך" |  |
| --- | --- |
בקרת זהויות :  MusicBrainz release group: 21d3dbd3-e24e-43fc-b655-d49807b9dd0e
אברהם בן שלמה (תימן)

| --- | --- |
 השתייכות:  רבני תימן ראשונים
 תחומי עיסוק:  מקרא, תלמוד ומדרש, הלכה
 חיבוריו:  פירוש לנ"ך בשם "מדרש אלציאני"
 
ר' אברהם בן שלמה (סביב המאות ה-14 וה-15, חי ופעל ככל הנראה בתימן), פרשן מקרא ותלמוד. חיבר את אחד הפירושים הארוכים והמקיפים ביותר על הנביאים.
קורות חייו

שנות חייו ותקופת פעילותו של ראב"ש לא ידועות בוודאות. יש מהחוקרים הסוברים כי הוא בן המאה ה-14, ויש כאלה המאחרים את תקופת חייו לראשית המאה ה-15. גם שאלת מקומו של ראב"ש איננה מוסכמת בקרב החוקרים וחכמי הדת. עם זאת, מרביתם סבורים כי מדובר בחכם יהודי-תימני ויוצאים מכלל זה הם הרב יחיא קאפח שסבר כי מוצאו של ראב"ש הוא מצרי דווקא, וכן פרופ' יהודה רצאבי שסבר כי הוא מאנדלוסיה.
ראיות למוצאו התימני של הראב"ש ניתן למצוא בעובדה שכל כתבי היד ששרדו מפירושיו מוצאם מתימן, בניתוח פילולוגי של הטקסטים המעיד כי ראב"ש היה ממוצא תימני, וכן משמו של הפירוש - "מדרש אלציאני". עם זאת, ניתן ליישב גם בין כל הדעות הללו בהעלאת ההשערה כי מדובר בחכם תימני שבדומה לחכמים תימנים אחרים, נדד במהלך חייו ופעל במקומות נוספים. אולם ייתכן שהציטוטים והמובאות הרבות מחכמי ישראל משאר התפוצות שליקט הראב"ש לפירושו, הם שהביאו את הרב יחיא קאפח ויהודה רצאבי לסבור שאין מוצאו מתימן.
יצירתו התורנית

הראב"ש היה בר אוריין ורחב אופקים. יצירתו מעידה על בקיאות רבה בספרות חז"ל, בספרות הגאונים, בחיבורי הרמב"ם, בפרשני המקרא האחרים ובספרות תקופתו. בפירושו הוא מלקט ביאורים ממקורות שונים, מעמת ביניהם, לעיתים מבקר אותם, ומכניס את פרשנותו המקורית. יצירתו כתובה ברובה בערבית, אך גם בעברית וארמית. פירושו מושפע רבות מדרכי חשיבתו של הרמב"ם.
מלבד תוכן פירושיו גופם, חשיבות כתבי הראב"ש היא, בין היתר, בכך שהוא מצטט מקורות, כולל מדרשי חז"ל, שאינם ידועים לנו ממקור אחר. בנוסף, יצירתו תורמת לחקר היווצרות הסוגה המדרשית בתימן. כמו כן, פירושו תורם לחקר התפתחות הקבלה בתימן, שכן הפירוש מכיל עדויות ראשונות למציאותו של ספר הזוהר בתימן.
פירושו הוא רחב ידיים יסודי ומעמיק, אך כרוב חיבורי חכמי תימן בני זמנו, גם פירושו טרם נדפס במלואו. הרב יוסף קאפח עמל על הוצאת חלק מכתב היד לדפוס, תוך שהוא מתרגם ומבאר מערבית לעברית. הפירוש לכתובים שטרם נדפס מצוי בכתבי יד אצל החוקר יהודה לוי נחום.
הראב"ש חיבר פירושים על התלמוד. אולם רק חלק מפירושיו נמצאו על מקצת מסכתות הש"ס (מסכתות ביצה, פסחים, מועד קטן, מגילה וזבחים). עקב חסרון בית דפוס בתימן, לא יצא חיבור זה לאור כמו חיבורים רבים אחרים של חכמי תימן.
לקריאה נוספת

הרב יוסף קאפח (מתרגם ומהדיר), פירוש נביאים ראשונים לר' אברהם בן שלמה, 4 כרכים, תשנ"ט
אליעזר שלוסברג (מהדיר), "פירושי רבי אברהם בן שלמה התימני" לספר ישעיהו, הוצאת אוניברסיטת בר-אילן, תשע"ה
נלסון אבורה

נלסון אבורה (בפורטוגזית: Nelson Évora; נולד ב-20 באפריל 1984) הוא אתלט פורטוגלי. הוא אלוף אולימפי (בייג'ינג 2008), אלוף עולם (ברלין 2009) ואלוף אירופה (ברלין 2018) בקפיצה משולשת.
ביוגרפיה

אבורה נולד בחוף השנהב שם התגוררו הוריו לאחר שעברו מכף ורדה. הוא קיבל אזרחות של כף ורדה ובגיל חמש עבר לגור בפורטוגל, בעיר אודיבלס. בשנת 2002 קיבל אזרחות פורטוגלית ומאז הוא מייצג את פורטוגל בתחרויות בינלאומיות.
אבורה הוא בן לדת הבהאית.
ביוגרפיה > מהלך הקריירה

בשנת 2003 זכה אבורה בשתי מדליות זהב באליפות אירופה באתלטיקה לנוער לאחר שזכה בקפיצה לרוחק עם תוצאה של 7.83 מטר ובקפיצה משולשת עם תוצאה של 16.43 מטר. בשנת 2004 השתתף באולימפיאדת אתונה, אך לא הצליח להעפיל לגמר. בשנת 2005 הוא זכה במדליית ארד בקפיצה משולשת באליפות אירופה באתלטיקה עד גיל 23. באליפות העולם באולם שנערכה בשנת 2006 הוא סיים במקום השישי, ובאותה שנה סיים רביעי באליפות אירופה באתלטיקה לאחר שקבע במהלך המוקדמות 17.23 מטר ובכך שבר את השיא הפורטוגלי בקפיצה משולשת.
ביוגרפיה > אלוף עולם

שנת 2007 הייתה שנת הפריצה של אבורה, כשזכה באליפות העולם באתלטיקה באוסקה, יפן במדליית זהב בקפיצה משולשת בשיא אישי חדש של 17.74 מטר, לפני ג'אדל גרגוריו מברזיל (17.59 מטר) וולטר דייוויס מארצות הברית (17.33 מטר).
באליפות העולם באתלטיקה באולם שנערכה בוולנסיה, ספרד בשנת 2008 זכה אבורה במדליית ארד בקפיצה משולשת בתוצאה של 17.27 מטר, אחרי פיליפס אידוו מבריטניה (17.75 מטר) וארני דויד גירלט מקובה (17.47 מטר)
ביוגרפיה > אלוף אולימפי

באולימפיאדת בייג'ינג (2008) זכה אבורה במדליית זהב בקפיצה משולשת בתוצאה של 17.67 מטר, לפני פיליפס אידוו (17.62 מטר) וליוואן סנדס מאיי בהאמה (17.59 מטר).
באוניברסיאדה שנערכה בבלגרד, סרביה בשנת 2009 זכה אבורה במדליית זהב בקפיצה משולשת בתוצאה של 17.22 מטר.
באליפות העולם באתלטיקה שנערכה בברלין, גרמניה בשנת 2009 זכה אבורה במדליית כסף בקפיצה משולשת בתוצאה של 17.55 מטר, אחרי פיליפס אידוו (17.73 מטר) ולפני אלקסי קופיו מקובה (17.36 מטר).
באוניברסיאדה שנערכה בשנג'ן, סין בשנת 2011 זכה אבורה במדליית זהב בקפיצה משולשת בתוצאה של 17.31 מטר.
בינואר 2012 עבר אבורה ניתוח ברגלו הימנית, אשר השבית אותו מפעילות למשך מספר חודשים, ועל כן נעדר מאולימפיאדת לונדון (2012).
באליפות אירופה באולם שהתקיימה במרץ 2015 זכה במדליית הזהב ואליפות העולם שנערכה בבייג'ינג, סין באוגוסט אותה שנה זכה אבורה במדליית ארד בקפיצה משולשת בתוצאה של 17.52 מטר, אחרי כריסטיאן טיילור מארצות הברית שקבע את התוצאה השנייה בטיבה בכל הזמנים (18.21 מטר) ופדרו פאבלו פיצ'רדו מקובה (17.60 מטר).
שיאים אישיים > אצטדיון

קפיצה משולשת: 17.74 מטר (2007)
קפיצה לרוחק: 8.10 מטר (2007)
קפיצה לגובה: 2.07 מטר
מארי קאסאט

| --- | --- |

דיוקן עצמי, בסביבות 1878
 לידה:  22 במאי 1844 אלגני, ארצות הברית 
 פטירה:  14 ביוני 1926 (בגיל 82) Le Mesnil-Théribus, צרפת 
 שם לידה:  Mary Stevenson Cassatt 
 מקום קבורה:  Le Mesnil-Théribus 
 מקום לימודים:  האקדמיה לאמנויות היפות בפנסילבניה 
 זרם באמנות:  אימפרסיוניזם 
 הושפעה על ידי:  ז'אן-לאון ז'רום 
 יצירות ידועות:  Portrait of an Elderly Lady in a Bonnet: Red Background 
 פרסים והוקרה:  אבירה בלגיון הצרפתי (1910)  היכל התהילה הלאומי לנשים (1973) 
 חתימה:   
 
מארי קאסאט ב-1913
מארי סטיבנסון קאסאט (באנגלית: Mary Stevenson Cassatt;‏ 22 במאי 1844 – 14 ביוני 1926) הייתה אמנית אמריקנית. הייתה ממובילי זרם האימפרסיוניזם, יחד עם צ'יילד האסאם וג'ון הנרי טוואצ'טמן בארצות הברית.
חייה הפרטיים

אחיה, אלכסנדר ג'ונסטון קאסאט, היה לימים יושב ראש חברת מסילות הברזל Pennsylvania Railroad
הוקרה

1904 - לגיון הכבוד של צרפת בדרגת אביר
1904 - פרס ולטר ליפינקוט - האמנית סרבה לקבל אותו
הנצחה

1973 - נבחרה בהיכל התהילה הלאומי של הנשים בארצות הברית
1999 - הוקדש לה סרט טלוויזיה תיעודי  בבימוי ריצ'רד מוזר  Mary Cassatt: An American Impressionist
2023 - הסרט התיעודי Mary Cassatt: Painting the Modern Woman  מאת הבמאי אל ריי
הערות שוליים

↑  Trewin Copplestone, Mary Cassatt, 1998, New York: Random House, 1998, עמ' 10-13, ISBN 978-1840131611. (באנגלית)
↑  Art through the ages, eighth edition, Harcourt, Brace, Jovanovich, 1986, עמ' 862
1 2  שלומית אורן, זמנים מודרניים: במוזיאון תל אביב שוב עומדים בתור לראות אמנות, באתר פורטפוליו, ‏23 אוקטובר 2018
1 2  רוזלינד הורטון וסלי סימונס, אורן נהרי (ע), תרגום: ענבל שגיב-נקדימון, מרי קסט, נשים ששינו את העולם, 2013, תל אביב: מטר, 2013, עמ' 77. (בעברית)
1 2  Whitney Chadwick, Art History and the Woman Artist , Towards Utopia:Moral Reform and American Art in the Nineteenth Century, Women, Art, and Society, 1994, London: Thames And Hudson, 1990, עמ' 35-36, 198, ISBN 0-500-20241-9. (באנגלית)
↑  A Medical School Is Using Art to Combat Bias, Training Students to Diagnose Famous Paintings (and Identify Their Assumptions in the Process), artnet`news, ‏29/6/2020 (באנגלית)
↑  ראשה של אדל (מס' 3), באתר מוזיאון ישראל, ירושלים
| --- | --- |
בקרת זהויות :  NLI: 987007507970905171  PLWABN: 9810673698205606  AGSA: 3055  BIBSYS: 90181474  BNE: XX843907  BnF: cb119575499 (data)  CiNii: DA05493368  GND: 118519476  ICCU: RMSV108914  ISNI: 0000 0001 0862 4879  KulturNav: 12b293d1-c02f-42e8-ad90-caa1e8210596  LCCN: n78096937  LNB: 000129587  Léonore: 350310  NDL: 00512438  NGV: 4708  NKC: jn20000700292  NLA: 35439608  NLG: 196767  NSK: 000074830  NTA: 070388903  RERO: 02-A003082149  RKD: 15776  SELIBR: 182767  SNAC: w6028z04  SUDOC: 027561615  TePapa: 405  Trove: 953268  ULAN: 500012368  VcBA: 495/182835  VIAF: 2478969   WorldCat (עם VIAF): 2478969 
נערה בגינה
אמא וילדה הקמה משינה במוזיאון המטרופוליטן לאמנות
צריכת ויטמין C עודפת

| --- | --- |

 שם סיסטמטי:  (R)-3,4-Dihydroxy-5-((S)- 1,2-dihydroxyethyl)furan-2(5H)-one
 שמות נוספים:  ויטמין C
 כתיב כימי:  C6H8O6
 מסה מולרית:  176.14 גרם/מול
 מראה:  מוצק לבן או צהוב בהיר
 מספר CAS:  50-81-7
 צפיפות:  1.65 גרם/סמ"ק
 מצב צבירה:  מוצק
 מסיסות:  מסיס במים
 טמפרטורת היתוך:  190 °C   463.15 K
 טמפרטורת רתיחה:  553 °C   826.15 K
 חומציות:  pKa2= 11.6, pKa1= 4.17 ‏pKa
מבנה מולקולת ויטמין C
מולקולת ויטמין C במבנה תלת-ממדי
צריכה עודפת של ויטמין C היא תופעה המתארת צריכה אוראלית או הזרקה של ויטמין C (חומצה אסקורבית) במינונים גבוהים מהצריכה המומלצת על ידי ארגוני בריאות, שהיא בין 45-90  מ"ג ליום. לעיתים, מדובר בכמות של כ-2,000 מ"ג ליום, הרבה מעבר לכמות שהגוף אמור לצרוך. תומכי רפואה אלטרנטיבית טוענים כי צריכת ויטמין C בכמות שכזו מונעת ומרפאת מחלות. טרם נמצאו עדויות מדעיות שתומכות בטענות אלו באופן ישיר, אך ישנן עדויות שדנות ביתרונות הוויטמין כבעל סגולות מרפאות כאשר הוא משולב עם טיפולים אחרים.